ผลสำรวจชี้ น้ำแข็งที่ขั้วโลกเหนือ กำลังละลายไปอย่างรวดเร็ว
ผลของการสำรวจบริเวณขั้วโลกเหนือครั้งใหม่แสดงให้เห็นว่า น้ำแข็งที่ขั้วโลกเหนือ กำลังละลายไปอย่างรวดเร็วกว่าที่คาดคิดกันไว้
นักวิทยาศาสตร์ที่มหาวิทยาลัยเคมบริดจ์ ประเทศอังกฤษ พยากรณ์ว่า บริเวณส่วนใหญ่ของมหาสมุทรอาร์กติก จะปราศจากน้ำแข็งตอนฤดูร้อนภายในเวลาอีกสิบปีข้างหน้าคาดกันว่าข้อเท็จจริงที่พบนี้ จะเป็นเรื่องที่นำไปอภิปรายถกเถียงเพิ่มขึ้นอีกเรื่องหนึ่งในการประชุมเกี่ยวกับการเปลี่ยนแปลงของสภาพภูมิอากาศ ซึ่งจะมีขึ้น ณกรุงโคเปนเฮเก้น ประเทศเดนมาร์คในเดือนธันวาคมปีนี้ เมื่อต้นปีนี้ นักสำรวจชาวอังกฤษ เพนฮาโดว และคณะใช้เวลาสามเดือนเดินทางข้ามมหาสมุทรอาร์กติก ซึ่งน้ำจับตัวเป็นน้ำแข็งและจดบันทึกผลของการวัดสอบ และสังเกตการณ์เกี่ยวกับน้ำแข็งในบริเวณนั้น นักสำรวจชาวอังกฤษ เพน ฮาโดวกล่าวไว้ตอนนี้ว่า "เราเคยเชื่อว่าเราจะพบน้ำแข็งเก่าแก่หนาปึกซึ่งอยู่มานานเป็นปีๆ และมีลักษณะที่หนาปึกมากขึ้นเรื่อยๆ แต่ที่จริงนั้น เราไม่พบน้ำแข็งที่อยู่มานานเป็นปีๆนั้นเลย" ผลของการสังเกตการณ์โดยอาศัยดาวเทียมก็ดีและการส่งเรือดำน้ำไปสำรวจก็ดีในระยะไม่กี่ปีมานี้แสดงว่าปริมาณของน้ำแข็ง ในย่านขั้วโลกเหนือลดน้อยลงแต่ผลของการวัดสอบเมื่อเร็วๆ นี้แสดงว่า น้ำแข็งมีปริมาณลดลงอย่างเห็นได้ชัด เกินกว่าที่เคยคิดกันไว้นักสำรวจ เพน ฮาโดว กล่าวว่าน้ำแข็งที่ปกคลุมมหาสมุทรอาร์กติกนั้น ละลายไปราวร้อยละ80 ในช่วง 10 ปี และละลายหายไปหนึ่งร้อยเปอร์เซ็นต์เต็ม ในช่วงเกือบ 20 ปี ส่วนนักวิทยาศาสตร์ที่มหาวิทยาลัยเคมบริดจ์ปีเตอร์ วาดัมส์ ผู้ทำการวัดสอบ และติดตามสอดส่องขั้วโลกเหนือมาตั้งแต่ปีพุทธศักราช2520 กล่าวว่า เราไม่สามารถทำให้เรื่องดังกล่าวผันกลับไปอีกทางหนึ่งได้ นักวิทยาศาสตร์ ปีเตอร์ วาดัมส์กล่าวไว้ตอนนี้ว่า "ยิ่งน้ำแข็งละลายหายไปมากขึ้นเท่าไหร่ก็จะเกิดบริเวณที่เป็นเวิ้งน้ำมากขึ้นเท่านั้น และอุณหภูมิของน้ำนั้นจะสูงขึ้นระหว่างฤดูร้อนน้ำจะจับตัวเป็นน้ำแข็งน้อยลงตอนฤดูหนาวและในฤดูร้อนต่อมาน้ำแข็งก็จะละลายหายไปอีกเรื่องที่ว่านี้กลายเป็นกระบวนการแห่งการสลายตัว ซึ่งทุกอย่างจบลงแบบเร่งรีบจนกระทั่งหายสูญไปหมด" ส่วนคุณ มาร์ติน ซอมเมอร์คอร์นผู้อำนวยการของโครงการอาร์กติก ขององค์การอนุรักษ์สิ่งแวดล้อมกองทุนสัตว์ป่าแห่งโลก หรือ World Wildlife Fund กล่าวไว้ตอนนี้ว่า น้ำแข็งทางมหาสมุทรอาร์กติกทรงความสำคัญอย่างยิ่งต่อระบบสภาพภูมิอากาศของโลก และกำลังเสื่อมสลายไปเร็วเกินความคาดหมายตามความเป็นจริง แล้วเรื่องนั้นหมายถึงว่าจะต้องดำเนินงานแก้ไขปัญหาการเปลี่ยนแปลง ของสภาพภูมิอากาศโดยรีบด่วนและลดการปล่อยมลพิษลง"คุณมาร์ติน ซอมเมอร์คอน กล่าวว่าที่ประชุมสุดยอดเกี่ยวกับการเปลี่ยนแปลงของสภาพภูมิอากาศณ กรุงโคเปนเฮเก้น ในเดือนธันวาคมจะต้องกำหนดแผนการ ที่จะลดปริมาณของก๊าซเรือนกระจกที่ปล่อยออกมาซึ่งโดนโทษว่าเป็นตัวการทำให้โลกอุ่นขึ้นนั้นกันให้ได้ ส่วนนักวิทยาศาสตร์ ปีเตอร์ วาดัมส์เห็นด้วยกับเรื่องที่ว่า จะต้องแก้ไขปัญหานั้นอย่างรีบด่วน เพราะคาร์บอนที่เราปล่อยขึ้นสู่บรรยากาศนั้นมีผลทำให้โลกร้อนขึ้นมา 100 ปีแล้ว และเราจะต้องใช้เวลานานทีเดียว สำหรับแก้ปัญหาดังกล่าวเขากล่าวว่าปัญหาโลกร้อนขึ้นนี้ แก้ไม่ได้ด้วยวิธีไม่ปล่อยคาร์บอนสู่บรรยากาศอีกในอนาคตแต่จะต้องเริ่มทำเช่นนั้นตั้งแต่เดี๋ยวนี้ เขากล่าวด้วยว่า จะแก้ไขเรื่องการเปลี่ยนแปลงของสภาพภูมิอากาศโดยใช้เครื่องมือเทคนิคนั้นไม่ใช่ทำได้ง่ายๆ เขาและนักวิทยาศาสตร์คนอื่นๆ กล่าวว่ามีทางเลือกขั้นพื้นฐานอยู่สองประการคือผลิตพลังงานชนิดที่มีให้ใช้ ไม่มีวันหมดมาใช้แทนที่เชื้อเพลิงที่ขุดจากพื้นดินหรือไม่ก็นำพลังงานนิวเคลียร์มาใช้แทน